హైదర్ అలీ (క్రికెటర్)

హైదర్ అలీ (జననం 2000 అక్టోబరు 2) పాకిస్తానీ క్రికెట్ ఆటగాడు. 2019 సెప్టెంబరులోఫస్ట్-క్లాస్ క్రికెట్ లోకి అరంగేట్రం చేసాడు. 2020 సెప్టెంబరు 1న పాకిస్తాన్ క్రికెట్ జట్టుకు అంతర్జాతీయ క్రికెట్ లోకి అరంగేట్రం చేసాడు.

తొలి జీవితం 
హైదర్ అలీ టేప్ బాల్స్‌తో క్రికెట్‌ను ప్రారంభించి, ఆ తరువాత క్రికెట్ బాల్స్‌తో ఆడటం ప్రారంభించాడు. క్రికెట్ ఆటలో మెళకువలు నేర్చుకోవడానికి అల్ ఫైసల్ క్రికెట్ అకాడమీలో చేరాడు.

దేశీయ, ఫ్రాంచైజీ కెరీర్ 
2018 డిసెంబరు 10న 2018–19 నేషనల్ టీ20 కప్‌లో రావల్పిండి తరపున తన ట్వంటీ20 క్రికెట్ లోకి అరంగేట్రం చేసాడు. 2019 సెప్టెంబరులో 2019–20 క్వాయిడ్-ఇ-అజామ్ ట్రోఫీ టోర్నమెంట్ కోసం నార్తర్న్ జట్టులో ఎంపికయ్యాడు. 2019 సెప్టెంబరు 14న 2019–20 క్వాయిడ్-ఎ-అజం ట్రోఫీలో నార్తర్న్ తరఫున ఫస్ట్-క్లాస్ క్రికెట్ లోకి అరంగేట్రం చేశాడు.

అంతర్జాతీయ కెరీర్ 
2019 నవంబరులో బంగ్లాదేశ్‌లో జరిగిన 2019 ఏసిసి ఎమర్జింగ్ టీమ్స్ ఆసియా కప్ కోసం పాకిస్తాన్ జట్టులో ఎంపికయ్యాడు. 2019 నవంబరు 14న ఎమర్జింగ్ టీమ్స్ కప్‌లో ఆఫ్ఘనిస్తాన్‌తో జరిగిన మ్యాచ్‌లో పాకిస్తాన్ తరపున తన లిస్ట్ ఎ క్రికెట్‌లో అరంగేట్రం చేశాడు. 2019 డిసెంబరులో 2020 అండర్-19 క్రికెట్ ప్రపంచ కప్ కోసం పాకిస్తాన్ జట్టుకు వైస్ కెప్టెన్‌గా ఎంపికయ్యాడు.

2020 ఆగస్టు 21న ఇంగ్లాండ్‌తో జరిగే సిరీస్‌కి కూడా పాకిస్తాన్ ట్వంటీ 20 ఇంటర్నేషనల్ జట్టుకి ఎంపికయ్యాడు. 2020 సెప్టెంబరు 1న ఇంగ్లాండ్‌తో జరిగిన మ్యాచ్‌లో పాకిస్తాన్ తరపున తన టీ20లోకి అరంగేట్రం చేసాడు. ఇందులో 54 పరుగులు చేశాడు. అరంగేట్రంలో టీ20లో యాభై పరుగులు చేసిన పాకిస్తాన్ తరపున మొదటి క్రికెటర్ గా రికార్డు సాధించాడు.

2020 అక్టోబరు 31న సిరీస్‌లోని రెండవ మ్యాచ్ కోసం పాకిస్తాన్ వన్డే ఇంటర్నేషనల్ జట్టులో చేర్చబడ్డాడు. 2020 నవంబరు 1న జింబాబ్వేపై పాకిస్తాన్ తరపున తన వన్డేల్లోకి అరంగేట్రం చేసాడు. 2020 నవంబరులో న్యూజిలాండ్ పర్యటన కోసం పాకిస్తాన్ 35 మంది సభ్యుల జట్టులో ఎంపికయ్యాడు.

మూలాలు

బాహ్య లింకులు 
 

జీవిస్తున్న ప్రజలు
2000 జననాలు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ క్రికెట్ క్రీడాకారులు